बिथां बर’आ बुंदों दि, ”थैनि बाना जानो हागौ बे बारनि बिटिसि बिसाइख’थिया। थांनाय गोलाव 17 बोसोराव मोनफ्रोमबो बिसाइख’थियाव हिंसायारि जाथाय जाबोबाय थादों। बेफोर हिंसायारि जाथायखौ बिपिएफनि सोद्रोमाफोरानो मावबोबाय थादों। बे बारावबो बेफोरबादि जाथायआ दासिम खेब 50 सो जाबाय। आइजोफोरनि सायावबो गाग्लोबदों। गोसोम सि गानै-गानै बेरायथिंनायनिबो खोरां मोनदों। बेखायनो बिटिआर हालामनि सुबुं खान्थिखौ सोरखारजों लोगोसे खुंथाइ आरो फाइखिफोरनि जोहै रैखा खालामनो नांगौ।